ନିଜ ଦମ୍‌ରେ ଏକେଲା ବିଧାନସଭା ନିର୍ବାଚନ ଲଢିବ ଏଏପି
ଚଣ୍ଡିଗଡ଼,୧୮।୭: ପ୍ରାୟ ସମସ୍ତ ରାଜନୈତିକ ଦଳ ହରିୟାଣାରେ ହେବାକୁ ଥିବା ବିଧାନସଭା ନିର୍ବାଚନ ପାଇଁ ପ୍ରସ୍ତୁତି ଆରମ୍ଭ କରିଛନ୍ତି। ଏହି କ୍ରମରେ ଆମ ଆଦମୀ ପାର୍ଟି(ଏଏପି) ଚଣ୍ଡିଗଡ଼ରେ ଏକ ଗୁରୁତ୍ୱପୂର୍ଣ୍ଣ ସାମ୍ବାଦିକ ସମ୍ମିଳନୀ କରିଛି। ଏଥିରେ ଏଏପି ଘୋଷଣା କରିଛି ଯେ ଦଳ ଏକେଲା ହରିୟାଣା ବିଧାନସଭା ନିର୍ବାଚନରେ ପ୍ରତିଦ୍ୱନ୍ଦ୍ୱିତା କରିବ। ଏହାର ଅର୍ଥ ଏଠାରେ ଏଏପି କାହା ସହିତ ଏକ ମେଣ୍ଟ କରିବ ନାହିଁ। ଏହା ସହିତ ଇଣ୍ଡିଆ ମେଣ୍ଟ ଦଳଗୁଡ଼ିକ ଏହି ନିର୍ବାଚନରେ ପରସ୍ପର ବିରୋଧରେ ଲଢେଇ କରୁଥିବା ଦେଖିବାକୁ ମିଳିବ। ଗୁରୁବାର ଏକ ସାମ୍ବାଦିକ ସମ୍ମିଳନୀରେ ଆମ ଆଦମୀ ପାର୍ଟିର ବରିଷ୍ଠ ନେତା ତଥା ପଞ୍ଜାବର ମୁଖ୍ୟମନ୍ତ୍ରୀ ଭାଗବତ ମାନ ଘୋଷଣା କରିଛନ୍ତି ଯେ ଏହି ନିର୍ବାଚନରେ ତାଙ୍କ ଦଳ ଏକାକୀ ଲଢିବେ। ସେ କହିଛନ୍ତି ଯେ ଗୁଜୁରାଟରେ ଆମେ ୧୪ପ୍ରତିଶତ ଭୋଟ ପାଇଥିବାରୁ ଆମେ ବର୍ତ୍ତମାନ ଏକ ଜାତୀୟ ଦଳ ହୋଇଛୁ। ଆମର ଦଳ ଦୁଇଟି ରାଜ୍ୟରେ କ୍ଷମତାରେ ଅଛନ୍ତି। ଏବେ ହରିୟାଣାରେ ମଧ୍ୟ ଆମେ ପୂର୍ଣ୍ଣ ଶକ୍ତି ସହିତ ନିର୍ବାଚନ ଲଢିବା ଏବଂ ଜିତିବା।

ମାନ କହିଛନ୍ତି ଯେ ହରିୟାଣାର ଲୋକମାନେ ବର୍ତ୍ତମାନ ପରିବର୍ତ୍ତନ ଚାହୁଁଛନ୍ତି। ଏଠାରେ ଇଣ୍ଡିଆ ମେଣ୍ଟ ସହିତ ଅନେକ ସ୍ଥାନୀୟ ଦଳ ଏକ ସୁଯୋଗ ପାଇଛନ୍ତି କିନ୍ତୁ ବର୍ତ୍ତମାନ ଲୋକମାନେ ଚାହୁଁଛନ୍ତି ଯେ ସେମାନଙ୍କ ମଧ୍ୟରୁ କେହି ଜଣେ ସେମାନଙ୍କ ପାଇଁ ଶାସନ କରନ୍ତୁ । ମାନ ଏହା ମଧ୍ୟ କହିଛନ୍ତି ଯେ କେଜରିିୱାଲ ନିଜେ ହରିୟାଣାର ଅଟନ୍ତି ଏବଂ ବର୍ତ୍ତମାନ ଏଠାରେ ଥିବା ଲୋକମାନେ ଆଶା କରୁଛନ୍ତି ଯେ ଯେପରି କେଜରିୱାଲ ଦିଲ୍ଲୀର ଚେହେରା ବଦଳାଇଛନ୍ତି, ସେହିଭଳି ସେ ହରିୟାଣାରେ ମଧ୍ୟ ସକରାତ୍ମକ ପରିବର୍ତ୍ତନ ଆଣିବେ।